3. Avalikustamine  3.1. ERR-ile tehtud annetused avalikustatakse ERR-i  veebilehel, kus tuleb märkida annetuse teinud füüsilise isiku ees- ja perekonnanimi või juriidilise isiku nimi ning ERR-ile annetatud rahasumma, asi, teenus või varaline õigus, samuti annetuse ERR-i poolt vastuvõtmise aeg. Nimetatud andmed tuleb veebilehel avalikustada hiljemalt 5 (viie) tööpäeva jooksul arvates ERR-i poolt annetuse vastuvõtmisest ja hoida kättesaadavatena vähemalt 1 (ühe) kuu jooksul arvates nende avalikustamisest.  3.2. ERR-ile tehtud sihtotstarbelised projektitoetused  avalikustatakse ERR-i veebilehel, kus tuleb märkida sihtotstarbelise projektitoetuse teinud füüsilise isiku ees- ja perekonnanimi või juriidilise isiku nimi ning sihtotstarbelise projektitoetusena ERR-ile üleantud rahasumma, asi või varaline õigus, samuti sihtotstarbelise projektitoetuse ERR-i poolt vastuvõtmise aeg ja projekt, millele toetus tehti. Nimetatud andmed tuleb veebilehel avalikustada hiljemalt 5 (viie) tööpäeva jooksul arvates ERR-i poolt sihtotstarbelise projektitoetuse lepingu või kokkuleppe sõlmimisest ja  hoida kättesaadavatena 1 (ühe) kuu jooksul pärast saate, sarja või projekti eetrisolemist või lõppemist. (25.11.2008)  3.3. Avalikustama ei pea mitterahalisi annetusi ja sihtotstarbelisi projektitoetusi, mis on saadud avalik-õiguslikelt institutsioonidelt, riigiasutustelt, EBU-lt ja Euroopa Liidu institutsioonidelt.